Ivan Cankar

**Ivan Cankar** (Vrhnika, 10. maj 1876. – Ljubljana, 11. decembar 1918) je bio slovenski pisac, dramaturg i pjesnik.

## Biografija
Rođen je 10. maja 1876. godine na klancu na Vrhniki, u tadašnjoj austougarskoj Sloveniji, kao osmo dijete obrtničke porodice Jožefa Cankara i Neže Pivk. Njegov otac je prehranjivao svoju porodicu radeći kao krojač. Nakon nekog vremena, nakon gubitka posla zbog nedostatka klijentelije, seli se u Bosnu gdje započinje raditi u svojoj struci.

Godine 1882. godine upisuje se u osnovnu školu na Vrhniškeom hribu. Sa odličnim uspjehom je 1888. završio školu i upisao ljubljansku realku. Živio je kod očevog bratića Šimuna, pa se kasnije odselio kada je našao svoj vlastiti stan.

Poslije mature godine 1896, otišao je u Beč studirati tehniku na Univerzitetu u Beču. Ubrzo se predomislio i prepisao na studij slavistike. Po odlasku iz Beča preselio se u Sarajevo, te se kasnije preselio u Ljubljanu da bi se potpuno se posvetio književnosti i postao prvi slovenski profesionalni pisac.

U slovenskoj književnosti javio se 1899. godine sa pjesničkom zbirkom *Erotika*, koja je ozlojedila konzervativne krugove te je ljubljanski biskup Anton Bonaventura Jeglič  otkupio cijelu zbirku i dao je spaliti.

Ivan Cankar je djelovao u razdoblju moderne i, po mišljenu mnogih, najbolji je slovenski pisac svih vremena. Umro je 11. decembra 1918. u Ljubljani zbog upale pluća tj. komplikacija pandemije španske groznice koja je vladala u to vrijeme.

## Djelo
Jedan je od tvoraca slovenske moderne, u suvremenom političkom životu bio je angažiran kao socijaldemokrat, a njegove političke ideje našle su odraza u svim njegovim djelima. Tematski je obuhvatio sve slojeve slovenskog društva: od seljaka do inteligencije, a stilom varira od neoromantičkog do naturalističkog. Glavne su karakteristike njegovih proza i drama oštra psihološka i sociološka analiza.

#### Pjesme
* *Erotika* (18991, 19022)

#### Novele, priče i kratka proza
* *Vinjete* (1899)
* *Knjiga za lakomislene ljude* (sl. *Knjiga za lahkomiselne ljudi*, 1901)
* *U zoru* (sl. *Ob zori*, 1903)
* *Život i smrt Petra Novljana* (sl. *Življenje in smrt Petra Novljana*, 1903)
* *Gospođa Judit* (sl. *Gospa Judit*, 1904)
* *Lutalica Marko i kralj Matija* (sl. *Potepuh Marko in kralj Matjaž*, 1905)
* *Polikarp* (1905)
* *Na mjesečini* (sl. *V mesečini*, 1905)
* *U samoći* (sl. *V samoti*, 1905)
* *Smrt i pogreb Jakoba Nesreče* (sl. *Smrt in pogreb Jakoba Nesreče*, 1906)
* *Sluga Jernej i njegovo pravo* (sl. *Hlapec Jernej in njegova pravica*, 1907)
* *Aleš iz Razora* (1907)
* *Priče iz Šentflorjanske doline* (sl. *Zgodbe iz doline šentflorjanske*, 1908)
* *Kurent* (1909)
* *Za križem* (*Iza križa*, 1909)
* *Sosed Luka* (sl. *Susjed Luka*, 1909)
* *Volja i moć* (sl. *Volja in moč*, 1911) 
* *Tri priče* (sl. *Troje povesti*, 1911)
* *Likovi iz snova* (sl. *Podobe iz sanj*, 1920)
* *Mimo života* (sl. *Mimo življenja*, 1920)
* *Moj život* (sl. *Moje življenje*, 1920)
* *Grješnik Lenart* (sl. *Grešnik Lenart*, 1913/14, 1921)

#### Romani
* *Stranci* (sl. *Tujci*, 1901)
* *Na klancu* (1903)
* *Kuća Marije pomoćnice* (sl. *Hiša Marije Pomočnice*, 1904) 
* *Krst u gori* (sl. *Križ na gori*, 1904)
* *Martin Kačur* (1906)
* *Nina* (1906)
* *Marta* (1907)
* *Novi život* (sl. *Novo življenje*, 1908) 
* *Milan i Milena* (sl. *Milan in Milena*, 1913)
 
#### Drame
* *Romantične duše* (1897, 1922)
* *Jakob Ruda* (1900)
* *Za dobrobit naroda* (sl. *Za narodov blagor *, 1901)
* *Kralj na Betajnovi* (1902)
* *Sablazan u dolini šentflorijanskoj* (sl. *Pohujšanje v dolini šentflorjanski*, 1907)
* *Sluge* (sl. *Hlapci*, 1910)
* *Lijepa Vida* (sl. *Lepa Vida*, 1911)

#### Eseji
* *Krpanova kobila* (1907) 
* *Bijela hrizantema* (1910)

## Povezano
* Slovenska književnost

## Napomene

## Reference

## Literatura

*.
*.
*.
*.
*.
*.
*.
*.
*.
*.
*.
*.
*.